Lišće/Lišće/Slovak


Slovak 
Aspon v tom necht' moudrost tvá mi svítí. Kdo zde hřeší?či kdo křivdu tu dělá? či kdo tuto křivdu cítí?...
Jan Kollár

Eto što nam je gospodin general — za stolom — pripovijedao:

»Bio sam u gornjoj Ugarskoj u posadi. Često vidjeh — jašuć preko mosta — kako seljaci koješta u grad na prodaju nose, i kako im nekakav šepavi Žid (koji pobira mostovinu) te stvari za pol cijene otimlje.

Kojigod se otimlje i ne da, al Žid ne popušta dok ne dade.

Jednoć gledah kako taj slabić nekakvog gorostasnog seljačinu gnjavi i stvari mu — baš na silu — otimlje.

Seljak ne da. Žid ga bogme i tuče!

— Čovječe božji — rekoh seljaku — što te nije sram da te Žid mlati, a ti si jači od njega?!

Slovak me čudno pogleda — na to još nikada ni pomislio nije da bi i on mogao koga tući!

Onda zgrabi Žida za vrat, baci ga o zemlju, te udri po njem! Bio bi ga nasmrt izlupao — da ne rečem: — Dosta!

— Ti Slovjeni su čudni ljudi — završi naš general. — Da, vrlo čudni!...«

 Bar u tome neka mi sjaji tvoja mudrost. Tko ovdje griješi? ili tko čini ovu krivicu? ili tko osjeća tu nepravdu?...

019